Затым выступіў сам аўтар. Дзяніс Васiльевiч расказаў пра тое, як стваралася кніга, пра форму падачы матэрыяла. У кнізе разглядаецца гісторыя фарміравання сацыяльнага пласта ўніяцкага духавенства беларуска-літоўска-латышскіх зямель у XVI – XIX стагоддзях. Упершыню за апошні час у аснову гістарычнага даследавання пакладзены метад прасапаграфіі – стварэнне так званых калектыўных біяграфій. Біяграфічныя артыкулы ў кнізе ўтрымліваюць звесткі аб жыцці і дзейнасці 8480 прадстаўнікоў духавенства ў 1826 беларускіх парафіях.